
DODIJELJENA SREDSTVA ZA OSTVARIVANJE PROGRAMA 
UDRUGA GRAĐANA S PODRUČJA OPĆINE RADOBOJ 


Iz općinskog proračuna 
više od 320.000 kuna 
za rad udruga građana 


Nakon objavljenog natječaja za podnošenje zahtjeva 
od udruga građana radi dodjele sredstava iz općinskog 
proračuna i dobivenih prijedloga Sportska zajednica 
Općine Radoboj donijela je odluku na temelju koje će 
NK Radoboj u 2021. godini dobiti 225.000 kuna, Klub 
padobranskog jedrenja ,Jastreb“ Radoboj 11.000 kuna, 
Lovačko društvo ,Strahinjčica“ 7.000 kuna, Športsko 
kulturna udruga građana ,Josip Poljak“, Športska udru- 
ga građana Gornja Šemnica i Športska udruga ,Radoboj“ 
svaka po 5.000 kuna, te Sportsko rekreativna udruga 
»Studio za pilates i jogu - Balance“ 2.000 kuna. Udruga- 
ma iz oblasti kulture i socijalno humanitarne djelatno- 
sti ukupno je podijeljeno 78.500 kuna. Najviše je dobilo 
KUD , Zagorec“ Radoboj 20.000 kuna slijede zatim Druš- 
tvo ,Naša djeca“ s 15.000 kuna, Općinska udruga umi- 
rovljenika ,Radobojsko srce 65+“ s 10.000 kuna, Lime- 
na glazba ,Mirna“ dobiva 5.000 kuna, Udruga osoba s 
intelektualnim teškoćama Krapina 3.000 kuna, Udru- 
ga umirovljenika Radoboj 3.000 kuna, Udruga slijepih 
KZŽ, Udruga hrvatskih vojnih invalida Domovinskog 
rata Krapina i Društvo osoba oštećena sluha Krapina 
po 1.000 kuna i Udruga hrvatskih branitelja liječenih 
od PTSP-a KZŽ 500 kuna. Iz oblasti poljoprivrede Udru- 
ga privatnih šumovlasnika ,,Breza“ Radoboj dobiti će za 
svoje aktivnosti 10.000 kuna. 


OPTIČKA MREŽA 
ZA BRZI INTERNET 


Grad Krapina te općine Đurmanec, Jesenje, Petrovsko i Rado- 
boj s Hrvatskim Telekomom dogovorile su realizaciju zajed- 
ničkog projekta, uvođenje optičke mreže s ciljem ostvarivanja 
mogućnosti korištenja ultra brzog interneta. Nakon obavljenih 
radova vrijednosti oko 60 milijuna kuna, od čega iz fondova EU 
stiže 22 milijuna oko 10 tisuća korisnika će koristiti Internet uz 
brzinu od 100 Mbit/s. Telekom će u ovoj godini završiti projekti- 
ranje optičke mreže, a početak radova očekuje se iduće godine. 
Dijelovi optičke mreže puštat će se u rad kako budu izgrađeni, 
a cjelokupni posao trebao bi biti dovršen najkasnije do kraja 
2023. godine. 

vidjeti. Pogledajte! 


UBRODU | 
KRALJEVCU 


Uz novoizgrađenu prometnicu Brod - Kraljevec napravljeno je 
i lijepo uređeno igralište namijenjeno mladima i nešto stariji- 
ma, a prošlih su se dana sami mještani pobrinuli da bude još 
ljepše i privlačnije. Uz popravak sprava, uređenje terena, koš- 
nje trave i popravka ograde u posebne posude zasađeno je cvije- 
će i postavljeno na prostoru između prometnice i igrališta. Sva- 
ka čas organizatorima i sudionicama i sudionicima. Lijepo za 


| IMA dure 


LET 
izd 


j lIT 


PRIPREMA SE REKONSTRUKCIJA NERAZVRSTANE CESTE 
LOPATICE - CEROVEČKI - STRAHINJE RADOBOJSKO 


EVIDENCIJA VLASNIŠTVA 
ZEMLJISTA ZA CESTU 


Na dionicama ceste koja ide od Lopatica 
preko sela Cerovečki do Strahinja Rado- 
bojskog, stručne osobe obavljaju potreb- 
ne radnje koje će omogućiti određiva- 
nja same trase ceste i mogućnost upisa 
u katastarske i gruntovne knjige. Općina 
Radoboj će tako postati vlasnik zemlji- 
šta, a to je pretpostavka da može zapo- 
četi akciju prijavljivanja na natječaje za 
dobivanje potrebnih sredstava za uređe- 
nje i asfaltiranje ove prometnice. Radi se 
o ukupnoj dužini od 2955 metara podije- 


ljenoj na dionice: Lopatice - Cerovečki; 
Cerovečki - Strahinje Radobojsko, cesta 
kroz samo selo Strahinje i Radobojsko 
Strahinje - Krapina, do granice općine. 
Nakon obilježavanja granica zemljišta 
na kojem je cesta slijedi terenska izmjera 
i izrada geodetskog elaborata izvedenog 
stanja. Nakon upisa vlasništva u zemljiš- 
ne knjige Općina će imati mogućnost 
prijave na natječaje vezane uz rekon- 
strukciju komunalne infrastrukture. 
Prije toga uslijedit će izrada projektno - 


tehničke dokumentacije kako bi se kroz 
oblik financiranja kao što je bio u sluča- 
ju ceste Brod - Kraljevec stvorili potrebni 
uvjeti za samo izvođenje radova. Nakon 
realizacije ovog projekta konačno će 
i stanovnici Strahinja i usputnih sela 
dobiti kvalitetnu prometnicu koja će ih 
povezivati sa županijskom cestom Krapi- 
na - Radoboj, a ljubitelji prirode, kojih je 
na našem području sve više mogućnost 
lakšeg i bržeg dolaska u samo podnožje, 
a s vremenom i na vrh Strahinjčice. 


Birači u Općini Radoboj 
na izborima 16. svibnja još 
jednom dali punu podrš- 
ku dosadašnjem i budu- 
ćem općinskom načelniku 
ANĐELKU TOPOLOVCU. Iza- 
bran je za općinskog načel- 
nika u prvom krugu unatoč 
konkurenciji triju protukan- 
didata, koji baš nisu vodili 
fer predizbornu promidžbu 
iznoseći niz neprimjerenih 
tvrdnji i omalovažavajućih 
ocjena dosadašnjeg rada 
općinskog načelnika. Anđel- 
ko Topolovec, zahvaljujući 
svojim dosadašnjim rezul- 
tatima, dobio je najviše gla- 
sova na svim biračkim mje- 
stima i tako dobio šansu da 
i u iduće četiri godine vodi 
Općinu Radoboj, koja je 
zahvaljujući njegovom dosa- 
dašnjem aranžmanu u mno- 
gim elementima vodeća ne 
samo u Krapinsko - zagor- 
skoj županiji već i šire. Dokaz 
toga je i činjenica da njego- 
va lista za Općinsko vijeće 
ima 7 od ukupno 13 vijećni- 
ka, što znači da ima većinu 
i da ne mora tražiti podršku 
od vijećnika s drugih lista. 
Anđelko Topolovec u prvom 
je krugu dobio ukupno 952 
glasa, što čini 52,45 % od 
ukupnog broja pravovalja- 
nih glasačkih listića i zahva- 
ljujući tome dobio još jednu 
šansu vođenja Općine Rado- 
boj u iduće četiri godine. Tro- 
je protukandidata, što je bio 
prvi slučaj, jer su do sada u 
Općini Radoboj bila prilikom 
izbora samo dva kandidata, 
nisu ostvarila svoja očekiva- 
nja. Prva žena kandidatkinja 
za općinsku načelnicu Silvija 
Puljko ni uz svestranu podrš- 
ku SDP-a, stranke čija je kan- 


Silvija Puljko, prva žena 
kandidatkinja druga je po 
broju dobivenih glasova, za 
pobjedu nije bila dovoljna 
ni podrška predsjednika 

SDP-a, Peđe Grbina 


didatkinja bila, dobila je 380 
glasova (20,93 %), kandidat 
HDZ-a Mario Herak dobio je 
233 glasa (12,83 %), a kan- 
didat grupe birača, Branko 
Ferek - Jambrek, tek 221 glas 
(12,17 %) od ukupnog bro- 
ja valjanih glasova. U Općin- 
skom vijeću lista Anđelka 
Topolovca ima 7, SDP 3, lista 
Branka Fereka Jambreka 2 
i HDZ samo 1 vijećnika, što 
je najmanje u dosadašnjoj 
povijesti Općine Radoboj. 
Anđelko Topolovec, kao kan- 
didat za općinskog načelnika 
dobio je najveći broj glaso- 
va na svim biračkim mjesti- 
ma osim Gorjana Sutinskih, 
gdje je Branko Ferek Jam- 
brek dobio tri glasa više od 
njega. Silvija Puljko, SDP, 
po broju dobivenih glasova 
bila je druga na pet biračkih 
mjesta, treća i kao i četvr- 
ta na po dva biračka mjesta. 
Branko Ferek Jambrek, kan- 
didat grupe birača bio je prvi 
na jednom, drugi na dva, 
treći na dva i četvrti na četi- 
ri biračka mjesta. Kandidat 
HDZ-a Mario Herak jednom 
je bio drugi, pet put treći, te 
na tri biračka mjesta četvr- 
ti. Tako je kandidat grupe 
birača Anđelko Topolovec u 

Anđeiko 
Topolovec 
broj 1 
u svim 


prvom krugu dobio više gla- 
sova birača nego preostalih 
troje zajedno i dobio mandat 
općinskog načelnika za još 
četiri godine. 


Branko Ferek Jambrek, sve je 
ostalo samo na pokušaju za 
osvajanje mjesta načelnika. 
Za utjehu postao je član 
Općinskog vijeća 


Mario Herak ni u drugom 
pokušaju nije dobio dovoljno 
glasova da preuzme mjesto 
općinskog načelnika, ali mu 
ostaje slika s predsjednikom 
HDZ-a Andrejem Plenkovićem 


IZABRANI 
VIJEĆNICI 
U OPĆINI 
RADOBOJ 


U nedjelju 16. svibnja održani su deveti 
po redu izbori za članove Općinskog vije- 
ća Radoboj. Nakon 1993. i 1997. godine 
imamo novu situaciju da jedna kandida- 
cijska lista ima samostalno većinu. Dok 
je to u slučaju prvih izbora bio HDZ sada 
je to kandidacijska lista grupe birača 
koju je predvodio Anđelko Topolovec. S 
te liste u novi sastav vijeća ušlo je sedam 
vijećnika, s liste SDP-a tri, liste grupe 
birača čiji je nositelj bio Branko Ferek 
Jambrek dva i s liste HDZ-a jedan što je 
najmanje u povijesti radobojskih izbora. 


U OPĆINSKO VIJEĆE IZABRANI SU: 


Kandidacijska lista grupe birača, 
nositelj Anđelko Topolovec 

1. Anđelko Topolovec 

2. Stjepan Sirovec 

3. Vanja Potočki 

4. Robert Mikša 

5. Ana Broz 

6. Dragutin Gerić 

7. Jelena Crnek 


Kandidacijska lista SDP-HSU, 
nositeljica Silvija Puljko 

1. Silvija Puljko 

2. Stjepan Oraić 

3. Igor Cigula 


Kandidacijska lista grupe birača, 
nositelj Branko Ferek - Jambrek 
1. Branko Ferek - Jambrek 

2. Jasna Šemnički 


Kandidacijska lista HDZ, 
nositelj Mladen Fruk 
1. Mladen Fruk 


Neki od izabranih vijećnika neće 
moći obavljati tu dužnost zbog 
nespojivosti, dok će drugi imati 
priliku mandat staviti u mirova- 
nje, pa na prvoj sjednici Općinskog 


vijeća može doći do zamjene. Tako 
je sigurno da će umjesto izabranog 
vijećnika Anđelka Topolovca koji 
je izabran za načelnika doći netko 
drugi s njegove liste. 

REZULTATI IZBORA ZA NAČELNIKA | OPĆINSKO VIJEĆE PO BIRAČKIM MJESTIMA 


GLASAČKO MJESTO 


KANDIDAT ZA NAČELNIKA 


Anđelko Topolovec Silvija Puljko Mario Herak Branko Ferek-Jambrek 
1. GORJANI 25 4 ile) 28 
2. G. ŠEMNICA 125 78 98 42 
3. BREGI R. 156 54 27 m 
4. KRALJEVEC Š. 45 9 B 4 
5. JAZVINE 148 32 24 13 
6. OREHOVEC R. 89 38 15 5 
7. STRAHINJE R. 19 2 S 2 
8. RADOBOJ | 172 39 26 60 
9. RADOBOJ II. 173 124 20 47 
UKUPNO 952 380 233 221 
REZULTATI IZBORA ZA OPĆINSKO VIJEĆE PO BIRAČKIM MJESTIMA 
KANDIDACIJSKE LISTE 
GLASAČKO MJESTO GRUPA BIRAČA SDP - HSU GRUPA BIRAČA HDZ 
Anđelko Topolovec Silvija Puljko Branko Ferek-Jambrek Mladen Fruk 
1. GORJANI ŽE U 25 11 
2. G. ŠEMNICA 130 84 49 60 
3. BREGI R. 149 54 8 33 
4. KRALJEVEC Š. 41 12 6 7 
5. JAZVINE 143 35 16 23 
6. OREHOVEC R. 89 37 6 14 
7. STRAHINJE R. 19 S 13 S 
8. RADOBOJ | 160 45 59 31 
9. RADOBOJ II. 160 125 50 29 
UKUPNO 916 402 232 231 


Kandidacijskoj listi Anđelka Topolovca 
apsolutna većina u Općinskom vijeću 


ic 


Članovi i članice biračkih odbora i ovom su 
prilikom dobro obavili svoj dio posla 


Na izborima za Općinsko vijeće 
od ukupno 2.646 birača 
upisanih u popis birača, glasalo 
je 1.814 (68,56 %). 


Nevažeća listića bila su 32 pa su 
se na četiri kandidacijske liste 
rasporedila 1.782 glasa: 


Kandidacijska lista grupe birača, 
nositelj Anđelko Topolovec 
916 glasova (51,43 %) 


Kandidacijska lista SDP-HSU, 
nositeljica Silvija Puljko 
402 glasa (22,57 %) 


| Kandidacijska lista grupe birača, 
: nositelj Branko Ferek Jambrek 
: 232 glasa 


(13,02 %) 


Kandidacijska lista HDZ, 
: nositelj Mladen Fruk 
: 231 glas 


(12,97 %) 


! U odnosu na izbore od prije četiri 
: godine u Općini Radoboj ove su 

: godine bila upisana 94 birača 

: manje, a izlaznost na izbore 

: bilaje za 0,49 % manja, ali ipak 

: druga poveličini u Krapinsko - 

: zagorskoj županiji. Veća izlaznost 
: bila je jedino u Općini Jesenje. 


Kandidacijskoj 
listi SDP-a za 
Zupanijsku 


skupštinu 
najviše 
glasova u 
Općini Radoboj 


Od ukupno 8 kandidacijskih listi za čla- 
nove Županijske skupštine Krapinsko - 
zagorske županije najviše glasova birača 
telj bio Željko Kolar. 

Evo rezultata glasovanja u Općini 
Radoboj: 


1. SDP, HSS, HSU 
nositelj Željko Kolar 
570 glasova (32,51 %) 
2. HDZ, A-HSS, HSLS, SU, ZDS 

nositelj Ernest Svažić 
368 glasova (20,99 %) 
3. HNS, Reformisti, HSS Braće Radić 
nositelj Anđelko Ferek Jambrek 

338 glasa (19,28 %) 


4. Kandidacijska lista grupe birača 
nositelj Robert Greblički 


247 glasova (14,09 %) 
5. Domovinski pokret 

nositelj 

Davor Dretar 

131 glas (7,47 %) 


6. Kandidacijska lista grupe birača 
nositelj Viktor Šimunić 
60 glasova (3,42 %) 
7. DHSS, HSP, HSSČKŠ 
nositelj Nedjeljko Babić 
23 glasa (1,31 %) 
8. ZS 

nositelj Miljenko Jerneić 
16 glasova (0,91 %) 
U Županijsku skupštinu Krapinsko - zagor- 
ske županije nije izabran nitko iz Općine 
Radoboj, jer na listama vodećih stranaka 
nije ni bilo kandidata iz naše sredine, a 
lista grupe birača koje je predvodio Robert 
Greblički, iako je na njoj bilo čak šest kan- 
didata iz Općine Radoboj nije na razini 
Županija prošla izborni prag i nema svojih 
predstavnika u Županijskoj skupštini. 

KOMENTARI NAKON ODRŽANIH IZBORA 


ČESTITKE POBJEDNIKU 


Čelnike političkih stranaka i nezavisne 
kandidate zamolili smo da za Radobojski 
list prokomentiraju protekle izbore evo 
što su izjavili: 


IGOR CIGULA, predsjednik Općinske orga- 
nizacije SDP Radoboj 


» Čestitke g. Topolovcu na pobjedi, pri 


čemu ističemo da smo se mi borili protiv : 


njegovog načina vođenja Općine, a to 
ćemo činiti i dalje. On u svojoj kampanji 
nije ničim pokazao da se želi promijeni- 
ti, stoga ćemo mi biti korektivni faktor. 
Hvala svima koji su glasali za nas, hvala 
ljudima na našoj listi, volonterima i svi- 
ma koji su pomogli. Nastavljamo dalje. 
Za Radoboj čistih računa!“ 


BRANKO FEREK-JAMBREK, nezavisni 
kandidat za općinskog načelnika 


»Drage Radobojčanke i Radobojčani 
ispred Prve Nezavisne Liste želimo vam 
232 puta reći hvala. Toliko ste nam gla- 
sova poklonili. Bilo je tijesno do samo- 
ga kraja i izgubili smo većinu u Vijeću 
zajedno s ostalim oporbenim partnerima 
za samo 26 glasova. Čestitamo pobjedni- 


cima! Do jučer nas nije bilo nigdje i imali ; 
: Idaljeijoš jače srcem za naš Radoboj 


smo nula vijećnika, a sada imamo ogro- 


€ 


: mna dva vijećnika. Zadovoljni smo rezul- 

: tatom s obzirom da su na našoj listi bili 

: sviredom potpuni autsajderi što se poli- 

| tike tiče. To je ogroman rezultat, a ovo je 

: tek početak. Budite sigurni da ćemo biti 

: konstruktivna i transparentna oporba. 

: Borit ćemo se za jednakost i poštenje kao 

| što je bio naš slogan. Nećemo odustati 

i; od našeg cilja da budemo u vladajućoj 

i: većini, a sada imamo i moralnu obvezu 

4 : prema svima vama koji ste glasali za nas 
! i prema svima vama koji ćete u buduć- 

S | nosti glasati za nas. Isto tako nećemo 

: odustati od našeg programa, borit ćemo 

i; se u vijeću da svi mještani imaju jednake 

# | uvjete života. Podržati ćemo sve dobre 

: ideje i kritizirati sve loše ideje. Nadamo 

: se da će vladajući prepoznati našu želju 

: da budemo konstruktivna oporba i pri- 

: hvatiti naše ideje za dobrobit mještana 

: Radoboja. Još jednom hvala i vidimo se 

: na nekim slijedećim izborima!“ 


: ANĐELKO TOPOLOVEC, općinski načel- 
: niki nositelj liste ,,Srcem za Radoboj“ 


| »Prije svega zahvaljujem se svim mojim 

i: Radobojčankama i Radobojčanima koji 

: sumi ukazali povjerenje i čestitam im, jer 
: su uspjeli premoćno pobijediti sve koji ne 
: dijele njihove političke stavove. Hvala i 

: mojoj djeci koja su bila uz mene i trpje- 

: la nekorektna vrijeđanja od strane ljudi 

: koji nisu dostojni voditi ni mjesni odbor, 

: akamoli jednu općinu poput našeg pre- 

: krasnog Radoboja. Sa zadovoljstvom 

: želim istaknuti da ćemo nastaviti raditi 

: na podizanju kvalitete života svih naših 

: mještana, bez obzira na njihove političke 

: preferencije. Političke protivnike pozivam 
: dasene igraju“ oporbe, nego da se ovaj 

: putaktivno uključe i podrže sve projekte 

| koji su na korist našoj zajednici. Da biste 

: konstruktivno doprinijeli razvoju Rado- 

: boja ne trebate čekati da postanete načel- 
: nik/načelnica. Ima puno toga što se može 


odraditi i bez važnih“ političkih funkcija. 


1? 

Zamjenica župana 
je Jasna Petek 


Željko Kolar ima treći 
mandat župana KZŽ 


ŽELJKO KOLAR, KANDIDAT SDP-HSS-HSU JOŠ ČETIRI GODINE ŽUPAN KRAPINSKO - ZAGORSKE ŽUPANIJE 


TREĆA POBJEDA U PRVOM KRUGU IZBORA 


Željko Kolar, kandidat SDP-a, HSS-a i HSU-a treći put za redom 
izabran je u prvom krugu za župana Krapinsko - zagorske županije, 
a Jasna Petek je njegova zamjenica. Evo rezultata izbora na razini 


županije: Od ukupno 107.650 upisanih u biračke popise na birališta 


su izašla 54.663 birač ili 50,78 %. Valjanih listića bilo je 53.030, a 
kandidati su od toga dobili: 


1. ŽELJKO KOLAR 
kandidat SDP-a, HSS-a i HSU-a 


30.889 glasova 56,50 % 
2. ERNEST SVAŽIĆ 

kandidat HDZ-a, A-HSS-a, HSLS-a, SU-a i ZDS-a 
12 530 glasova 22,92 % 
3. DAVOR DRETAR 

kandidat DP 

5115 9,35% 


4. ANĐELKO FEREK - JAMBREK 
kandidat HNS-a, Reformista, HSS - Braće Radić 
4 497 glasova 8,22% 


LISTI SDP, HSS, HSU NOSITELJA 
ŽELJKA KOLARA VEĆINA U ŽUPANIJSKOJ SKUPŠTINI 


Članovi Županijske skupštine Krapinsko - zagorske županije izabra- 
ni s pet kandidacijskih lista 

Za članove Županijske skupštine Krapinsko - zagorske županije gla- 
sao je ukupno 54 561 birač, a valjanih listića bilo je 52 809. 
Redoslijed kandidacijskih listi je prema broju dobivenih glasova sljedeći: 


: 1. SDP, HSS, HSU, nositelj: Željko Kolar 
| 24531 glas 46,45 % 


: 2. HDZ, A-HSS, HSLS, SU, ZDS, nositelj: Ernest Svažić 
: 14.006 glasova / 26,52 % 


3. DP nositelj: Davor Dretar 
: 4.142 glasa 7,84 % 

4. HNS, Reformisti, HSS Braće Radić, nositelj: Anđelko Ferek 
: Jambrek 

: 3.494 glasa 6,61% 

i 5. Kandidacijska lista grupe birača, nositelj Viktor Šimunić 
: 3.035 % 5,74 % 


6. Kandidacijska lista grupe birača, nositelj Robert Greblički 
: 2.195 glasova 4,15 % 


7 DHSS, HSP, HSSČKŠ, nositelj Nedjeljko Babić 


: 808 glasova 1,53 % 
8. ZS nositelj Miljenko Jerneić 
: 599 glasova 1,13 % 


: Prvih petlisti, koje su dobile više od 5% valjanih glasova imaju svoje 

: predstavnike u Županijskoj skupštini. S liste SDP-a u Županijsku skup- 
štinu ulazi 19, s liste HDZ-a 11, Domovinski pokretima 3, lista HNS-a 2i 
: lista grupe birača nositelja Viktora Šimunića 2 vijećnika. Kako Župa- 

: nijska skupština ukupno ima 37 vijećnika SDP s partnerima HSS-omi 

: HSU-om imaju većinu, pa Skupštinu neće biti teško konstituirati. 


KANDIDAT SDP-a, HSS-a i HSU-a ŽELJKO KOLAR JOŠ JEDNOM DOBIO PODRŠKU U OPĆINI RADOBOJ 


ŽUPAN KRAPINSKO-ZAGORSKE ŽUPANIJE, 
ŽELJKO KOLAR, ZAMJENICA JASNA PETEK 


Uz izbore za općinskog načelnika i Općinsko vijeće u nedjelju 16. : Ostali kandidati dobili su u Općini Radoboj sljedeći broj glasova: 
svibnja održani su izbori i za župana, te za članove Županijske skup- : Anđelko Ferek - Jambrek, kandidat HNS-a, Reformista i HSS Bra- 
štine. U Općini Radoboj birači su još jednom dali povjerenje Želj- i će Radić 448 glasova (24,69 %) 

ku Kolaru i listi SDP-a. Od ukupno 1.756 važećih listića redni broj : Ernest Svažić, kandidat HDZ-a, A-HSS-a, HSLS-a, SU-a i ZDS-a 
ispred imena Željko Kolar kandidata SDP-a HSS-a i HSU-a zaokru- : 364 glasa (20,06 %) 

žen je 795 puta (43,82 %) : Davor Dretar, kandidat DP 149 glasa (8,21 %) 

PROMJENLJIVO PROLJETNO VRIJEME, OGRANIČENJA VEZANA UZ PANDEMIJU COVIDA, PREDIZI 
ODVIJANJE RADOVA NA PROMETNICAMA, DRUSTVENIM OBJEKTIMA, ODRZAVANJE JAVNIH POV 


POČELA GRADNJA VATROG;/ 


Za izgradnju vatrogasnog doma u Jazvinama prošlih su godi- 
na pripremani projekti, tražile potrebne dozvole, a dobivena 
su i potrebna sredstva. Započela je izgradnja, ali se na samom 
početku pojavio problem s terenom na kojem zgrada treba sta- 
jati. Početni su radovi prekinuti, obavljena su potrebna geološ- 
ka ispitivanja i ovih dana gradnja je počela. Pokazuju to i slike 
s mjesta gradnje. 


Budući planinarski dom dobio fasadu 

Na drugom kraju općine, podno Strahinjčice, budući Planinar- 
ski dom dobiva vanjsku zaštitu, pa su tako građevinski radovi 
pri kraju. 


Postavljanje solarnih elektrana na krovove javnih zgrada i 
zamjena svjetiljki javne rasvjete, doprinos su zaštiti okoliša 
Općina Radoboj uskoro će biti jedina jedinica lokalne samou- 
prave u Krapinsko-zagorskoj županiji u kojoj će na krovovima 
svih građevina u njezinom vlasništvu biti instalirane sunčane 
elektrane. Energiju će štedjeti i nove žarulje na stupovima jav- 
ne rasvjete koje se montiraju planiranim tempom. Na red je 
tako došla i javna rasvjeta uz prometnicu za zaselak Košutići. 


Planom predviđeno asfaltiranje nerazvrstanih prometnica 
za ovu godinu uglavnom je završeno, nastavak slijedi iduće 
godine 

Za razliku od prethodnih godina asfaltiranje nerazvrstanih 
prometnica na području općine Radoboj ove je zahvaljuju- 

ći izvođačima radova počelo ranije, pa su gotovo sve planom 
predviđene dionice dobile novi asfaltni sloj. 


Započela košnja trave uz prometnice 

Jedna od aktivnosti vezana uz uređenje okoliša i osiguranja 
sigurnog prometa na lokalnim prometnicama u Općini Rado- 
boj je i redovita košnja trave. Ovih dana obavlja se prvi ovogo- 
dišnji otkos uz bankine nerazvrstanih cesta, kojih na području 
općine ima ukupno 54 kilometara. Korisnici i vlasnici služnih i 
poljskih puteva u skladu s odredbama Odluke o agrotehničkim 
mjerama u poljoprivredi dužni su sami održavati prohodnost, 
uklanjanjem živica, granja i drugih prepreka. 


E 

3ORNE AKTIVNOSTI I POJEDINAČNA NERAZUMIJEVANJA NISU U OPĆINI RADOBOJ UTJECALA NA 
RŠINA | NIZ DRUGIH DOGAĐANJA KOJA SMO ZABILJEŽILI PROŠLIH DANA NA PODRUČJU OPĆINE 


\SNOG DOMA U JAZVINAMA 


Djeca i odgojiteljice srednje odgoj- 
ne skupine rade na projektu ,Biljni 
svijet“ te su odlučili uljepšati okoliš 
vrtića i posaditi različite biljke. Oda- 
Dir je pao na nekoliko vrsta cvije- 
ća te na povrće kao što su rajčice, 
paprika, krumpir i začinsko bilje. O 
svemu posađenom naši su se mali- 
šani spremni i brinuti, stoga redovi- 
to provjeravaju jesu li njihove biljke 
žedne i kako napreduju, naravno 
oni ih zalijevaju i prate njihov rast. 
adamo se da će povrće uroditi 
plodom, te da ćemo uskoro moći 
istražiti i okus plodova našeg rada 
i truda. Također, u sklopu proje 
ta naši ,Ježići“ svaki lijep dan pro- 
vode u prirodi, te su tako nabrali i 
različito poljsko cvijeće. Nakon što 
su ga uz pomoć povećala i enci- 
klopedija pomno proučili i istraži- 
i napravili su svoj herbarij. Inače, 
tijekom provođenja ovog projek- 
ta kroz cijelu pedagošku godinu 
nastaju mnoge vrijedne aktivnosti 
u kojima djeca uživaju i kroz koje 
mnogo toga i nauče. 


š 
či 


Pčelarstvo kod “Dinosaurića? 


N je prepoznao važnost pčela u 
osustavu, te je 20. svibnja progla- 
o Svjetskim danom pčela. Pčele 
u najbrojniji oprašivači cvjetova 
a zemlji. Pretpostavlja se da tre- 
na ljudske hrane ovisi o njihovu 
prašivanju. To je jedini kukac - 
votinja koji proizvodi hranu koju 
jedu i ljudi. Pčele med proizvode 
na isti način najmanje 150 miliju- 
na godina. Pri sakupljanju nekta- 
ra i peludnog praha pčela posjeti 
dnevno oko 1 000 cvjetova. Sve to 
ijoš mnogo više naši su ,Dinosauri- 
“ spoznavali tijekom rada na temi 


A 4 am c 


NO QA 


O; 

Pčele i ostali kukci“. Imali su prili- 
ku na sebe staviti pravo pčelarsko 
odijelo, izrađivati košnicu za pčele, 
degustirati med, opisivati njegov 
okus, upoznati se sa saćem i život- 
nim ciklusom pčele, upoznavali i 
dr. kukce i još puno toga. Proljeće 
je nepresušan izvor tema za istraži- 
vačko učenje naših najmlađih. 


Svjetski dan plesa 


Svjetski dan plesa obilježili smo 
prigodnom predstavom _,Plesna 
haljina žutog maslačka“  rađenu 
prema slikovnici autorice Sunča- 
ne Škrinjarić, koju je starija vrtić- 
ka skupina na igralištu izvela osta- 
loj djeci koji su predstavu pratili 
sa svojih terasa. Predstava obiluje 
detaljima, sadrži recitatorske, ple- 
sne, glumačke i pjevačke elemen- 
te, posebno za tu svrhu rađeni su 
kostimi, a zadovoljstvo i sreća dje- 
ce najveća je nagrada. Osim stari 
je skupine i sve ostale skupine su 
osmislile, uvježbale i provele svoje 
divne plesne koreografije. 


15. svibnja - 
Međunarodni Dan obitelji 


Međunarodni dan obitelji proglasi- 
li su Ujedinjeni narodi 1989. godi- 
ne, a u svijetu prvi put je obilježen 
15. svibnja 1994. godine pod slo- 
ganom ,Da obiteljski dan ne čine 
stvari, nego srdačan odnos rodite- 
ja i djece“. Obitelj je temelj, u obi- 
telji rastemo, gradimo svoju osob- 
nost, razvijamo se kao pojedinci... 
Razvijamo naše stavove i uvjerenja, 
stvaramo vrijednosti koje ćemo sa 
sobom nositi tijekom cijelog živo- 
ta. Svaka obitelj je posebna i jedin- 
stvena, ima svoje navike, pravila i 


rutine. Svaka obitelj treba njego- 
vati zajedništvo, toleranciju i razu- 
mijevanje, a svakom članu pružati 
bezuvjetnu ljubav. Međunarodni 
dan obitelji prigoda je da preispita- 
mo vrijednosti koje živimo unutar 
vlastite obitelji i da se podsjetimo 
oliko je važno njegovati kvalitetne 
odnose sa svojim najbližima. 
U Dječjem vrtiću ,Škrinjica“ od 
prvog dana njegujemo pozitivan 
odnos s obitelji svakog djeteta, te 
naglašavamo važnost dobre surad- 
nje i komunikacije na relaciji dijete 
- roditelji (obitelj) - vrtić. Naše rodi- 
telje na razne načine uključujemo 
u život vrtića, a s obzirom na to da 
su nam trenutno u situaciji pande- 
mije, ograničene aktivnosti prema 
obitelji i lokalnoj zajednici, poku- 
šavamo ih unatoč tome uključi- 
ti u život i rad ustanove. Činimo to 
roz razne oblike suradnje kao što 
je osmišljavanje zajedničkih aktiv- 
nosti djeca - roditelji - odgojitelj 
(izrada kostima za maškare, izra- 
da obiteljske slikovnice s djecom 
prezentacija, izrada poklona za pri- 
jatelja, sadnja i praćenje rasta bilja- 
ka, osmišljavanje stihova), razvojna 
mapa djeteta, komunikacija putem 
maila, snimanje videozapisa, foto- 
grafiranje, te svakako svakodnevna 
razmjena informacija kod dolaska i 
odlaska djeteta. 


Zahvala DND Radoboj 
i Općini Radoboj 


Zahvaljujući uspješnom projektu 
koji su proveli Društvo ,Naša dje- 
ca“ i Općina Radoboj, Dječji vrtić 
»škrinjica“ dobio je nove spremni- 
ke za otpad. Naš kurikulum nagla- 
šava važnost zaštite i brige o okoli- 


šu, potiče održivi razvoj, te prema 
tome kreiramo i razne aktivnosti s 
djecom. Uz niz poticaja, kreativnih 
ideja i istraživanja koje kontinui- 
rano provodimo u radu veseli nas 
što čelnici Općine Radoboj, kako 
za ostale teme, tako i ovu, prepo- 
znaju i podržavaju nas. Kruna sve- 
ga, njihova je donacija spremnika 
za otpad koji su izgledom i funkci- 
onalnošću prilagođeni djeci, a kao 
poticaj na pravilno zbrinjavanje 
otpada već od najranije dobi. Od 
srca im na tome zahvaljujemo. 


ll 

Izbori za Dječje vijeće Izbori za Dječje vijeće 
općine Radoboj u5.b 


Protekli tjedan u našoj ško- 
li obilježile su ,predizborne 
kampanje“ kandidata za Dječ- 
je vijeće općine Radoboj. Svaki 
razred trebao je odabrati jed- 
nog predstavnika za Vijeće te su 
se kandidati svojim domišlja- 
tim programima borili za svaki 
glas birača. Posebno zanimljivo 
i burno bilo je u 5. b razredu. Iz 
razrednog odjela kojeg čini 14 
učenika kandidiralo se čak njih 
5. Kandidati su na satu razred- 
nika predstavili svoje programe 
aktivnosti u kojima su iznijeli 
za što će se zalagati u školskoj 
i općinskoj sredini te odgovo- 
rili na pitanje ,Zašto sam baš ja 
najbolji kandidat za predstav- 
nika u Dječjem vijeću?“. Ide- 
ja nije nedostajalo pa su tako 
naši kandidati u svojem progra- 
mu aktivnosti predložili: bolje i 
udobnije stolce u školi, pamet- 
ne klupe oko škole, moderniza- 
ciju škole, tribine na školskom 
igralištu, rasvjetu u cijelom 
Radoboju, besplatnu prehranu 
za SVE učenike, osobni ormarić 
u školi za odlaganje stvari, pro- 
metne edukacije učenika, više 
sportskih aktivnosti i događa- 
nja (ne samo nogomet), potica- 
nje ekološke svijesti i više akci- 
ja čišćenja Radoboja, jačanje 
svijet o različitosti, pomoć sta- 
rijim osobama kroz konkretne 
aktivnosti. Nakon što su kandi- 
dati iznijeli za što će se zalaga- 
ti kroz djelovanje dječjeg vijeć- 
nika slijedilo je i glasanje. Naše 
stručno izborno povjerenstvo 
5. b razreda, kojeg su činila tri 
člana, pazilo je da izbori prođu 
regularno i po protokolu. Svi 
birači glasali su i dali svoj glas 
kandidatu koji je po njihovom 
mišljenju najbolji kandidat za 
Dječje vijeće. Izborno povjeren- 
stvo nije imalo nimalo lak zada- 
tak kada su prebrojavali glaso- 
ve jer je došlo do izjednačenja 
pa su tako dva kandidata osvo- 
jila jednak broj glasova i time 
ušli u drugi krug. Ponovili smo 
glasanje, izborno povjerenstvo 
brojalo je i brojalo glasove, ali 


ponovno izjednačenje! I dalje 
nismo imali pobjednika pa smo 
odlučili nastaviti kampanje i 
dati kandidatima priliku da 
kroz plakate i debatu, te odgo- 
varanjem na pitanja pridobiju 
još kojeg birača na svoju stranu 
jer su i sami vidjeli da je svaki 
glas važan za pobjedu. I napo- 
kon smo dobili pobjednika. 
Predstavnik 5.b za Dječje vijeće 
općine Radoboj je Luka Cero- 
večki. Želimo Luki puno sreće 
na školskim izborima i ulazak u 
Dječje vijeće te se nadamo da 
njegova predizborna obećanja 
neće ostati samo riječi, kao kod 
naših političara, nego da će se 
aktivno zalagati za njihovo ispu- 
njenje. Ovo je našim učenicima 
bila jedinstvena prilika da doži- 
ve demokraciju te kroz vlastite 
izbore za Dječje vijeće općine 
Radoboj iskuse lokalne izbo- 
re koji se održavaju 16.5.2021. 
Kao razrednica jako sam pono- 
sna na svoje ,male političa- 
re“ koji su se žustro borili tije- 
kom predizborne kampanje i 
zato je situacija bila neizvjesna 
do samog kraja. Možda i jesu 
mali, ali razmišljaju kao veli- 
ki; dovoljan je samo mali poti- 
caj i oni će vas iznenaditi kao 
što su iznenadili i mene na satu 
razrednika svojim prezentacija- 
ma, govorima, listićima s pro- 
gramima aktivnosti, plakatima; 
ima u njima puno potencijala 
kojeg treba iskoristiti. 


Razrednica 5. b: 
Biserka Fruk 


općine Radoboj u 6. b 


Dana 12. 5. 2021. na satu razred- 
nog odjela 6.b razreda održani 
su izbori za Dječje vijeće opći- 
ne Radoboj. Kandidati su pred- 
stavili svoj program, odnosno 
prijedloge za koje smatraju da 
će još više doprinijeti popula- 
rizaciji škole i mjesta. Bilo je 
vrlo zanimljivih prijedloga: od 
pametnih torbi, aparata za sok 
u holu škole, češće aktivnosti 
vezane uz zaštitu okoliša, suve- 
nir škole, punjači za mobite- 
le. Po završetku prezentacije 
kandidata slijedilo je glasanje 
i posao stručnog povjerenstva 
koje je utvrdilo broj nazočnih 
učenika u školi, broj glasačkih 
listića odnosno vodilo je raču- 
na da izbori prođu po protoko- 
lu. Stručno povjerenstvo izvije- 


stilo je nazočne o rezultatima 
glasovanja, važećim/nevažećim 
listićima, a predsjednica povje- 
renstva upoznala je nazočne sa 
rezultatima i sve je zapisnički 
evidentirano. Predstavnik 6.b 
razreda za Dječje vijeće općine 
Radoboj je učenik Filip Šalko- 
vić. Čestitke Filipu i puno sre- 
će u radu. Šestaši su pokazali 
da imaju razvijeno kritičko raz- 
mišljanje koje ih potiče da su 
manje pasivni, a više tolerantni 
i da na taj način lakše donose 
odluke sa pozitivnijim ishodi- 
ma. Takvim načinom lakše će 
se izboriti za sebe pritom poštu- 
jući autonomiju drugih osoba. 


Razrednica 
Ivanka Švaljek 


Dani medijske pismenosti 


Povodom Dana medijske pisme- 


nosti koji su se održavali od 19. 


do 25. travnja, učenici 3.a razreda 
sudjelovali su u radionici koju je 
za njih pripremila stručna surad- 
nica knjižničarka. Kako bi osvije- 
stili svoju medijsku pismenost, 
najprije su ponovili što su to 
mediji, čemu služe, kako ih dije- 
imo i znamo li se njima koristiti. 
Zatim su čitali slikovnicu o medi- 
jima i sudjelovali u interaktivnim 
aktivnostima tijekom čitanja. 


i su dobre i loše strane 


medija, pogledali filmić o mediji- 
ma te na kraju odigrali medijsku 
spajalicu. Dobili su i zadatak za 
domaću zadaću: napisati kako bi 
u njihovoj obitelji izgledao jedan 
dan bez medija. Budući da su 
aktivno sudjelovali u radionici 
i izvršili sve zadatke, knjižničar 
a ih je nagradila knjižnicom o 
medijima koju će ponijeti kući i 
pogledati s roditeljima. 


Jasenka Marmilić, 
stručna suradnica knjižničarka 

OPĆINA RADOBOJ IMA 
| SVOJE DJEČJE VIJEĆE 


FOTOGRAFIJA 
IVONE 
CEROVEČKI 
UŠLA U TOP 
20% MJESEČNIH 
FOTOGRAFIJA 


S ponosom objavljujemo još 
jednu lijepu vijest koju je 
ostvarila naša Foto grupa. 
Fotografija naše učenice Ivo- 
ne Cerovečki je 22.11.2020. 
ušla u top 20% mjesečnih 
fotografija na stranici 
www.pixoto.com 

Pixoto je svjetska stranica 
gdje se objavljuju fotografije 
u različitim kategorijama, te 
postoje dnevni, tjedni, mje- 
sečni i godišnji pobjednici. 
Tema nam je bila ,Priroda“, a 
Ivona je napravila prekrasnu 
fotografiju ,Pogled sa Stra- 
hinjčice“ istom fotografijom 
ostvarila prekrasan rezultat. 


Čestitamo Ivona! 


Učiteljica 
Marijana Martinez 


Radoboj je među prvima u Krapinsko-zagorskoj 
županiji dobio status Općine - prijatelj djece. Ovaj 
počasni status prijatelja djece izvorna je hrvatska 
akcija koju je Općina Radoboj dobila zahvaljuju- 
ći kontinuiranoj brizi i senzibilitetu prema naj- 
mlađoj i najranjivijoj skupini mještana zahva- 
ljujući ulaganju u razvoj usluga za djecu, sigurno 
i zdravo okruženje, zdravlje, obrazovanje, kul- 
turu, sport, slobodno vrijeme djece, te podršku 
roditeljima u odgoju djeca. S ciljem pružanja još 
svestranijih sadržaja najmlađima, osnovano je 
i Društvo ,Naša djeca“, koje je u prošlom razdo- 
blju realiziralo brojne projekte. Tako je uz podrš- 
ku Općine Radoboj i Zaklade ,Hrvatska za djecu“ 
provedena akcija ,Poboljšajmo ekološku svijest 
i zaštitimo okoliš“. Organizirana je Ljetna ško- 
la informatike, sporta i mašte, te projekt ,,Razvij 
se i rasti, penji se do vrha“. Provodeći i nadalje 
odlične partnerske odnose i projekte uz stručnu 
pomoć Društva ,Naša djeca“ Radoboj, Osnovna 
škola ,,Side Košutić“ Radoboj na čelu s učitelji- 
com Magdalenom Želimorski provela je izbore 
za Dječje vijeće Općine Radoboj. Dječje vijeće 
predstavlja oblik dobrovoljnog dječjeg organi- 
ziranja i djelovanja u njihovom slobodnom vre- 
menu koje će aktivnom participacijom u lokal- 
noj zajednici javno iznijeti svoje želje, prijedloge, 
mišljenja, kritike, zahtjeve i poruke odraslima uz 
mogućnost da i djeca imaju udio u kreiranju svo- 
jih potreba u sredini u kojoj žive. Izbori za Dječ- 
je vijeće Općine Radoboj održani su 14. svibnja 
2021. godine u Osnovnoj školi ,,Side Košutić“ 
Radoboj, a učenici su izborima pristupili veoma 
ozbiljno. U svakom razrednom odjelu od 2. do 8. 
razreda, učenici su 30. travnja 2021. istaknuli svo- 
je kandidature. Zaključno do 13. svibnja 2021. je 
trajala izborna kampanja kroz koju su kandida- 
ti imali prilike predstaviti sebe i svoje programe 
u svojem razrednom odjelu. Svaki razredni odjel 
je imao svoje izborno povjerenstvo, te pripadaju- 
ću dokumentaciju (popis birača, listu kandidata, 
glasačke listiće, izborno izvješće). Same izbore su 


U proljeće je uvijek lijepo vrijeme | 
1 sunce počinje topiti Sljeme. 
Ove godine sve je čudno 

jer proljeće još nije budno. 
Vani je hladno kao da je zima, 
nešto s proljećem ne štima. 
Sunce se bori da biljke zagrije, 
ali kišni oblaci brane mu da sije. > 
Ruže, voćke, ptice i pčele, 

sve bi one malo topline htjele. 


Izabrani članovi Dječjeg vijeća trebaju prije svega 
izabrati svojeg načelnika, njegovog zamjenika, donijeti 
statut, te program rada i proračun. Čestitke na izboru i 

puno uspjeha u radu. 


po razrednim odjelima vodili i nadgledali njiho- 
vi razrednici. Na temelju rezultata izbora u Dječ- 
je vijeće izabrani su: Lorena Vidović 2a, Antonio 
Tušek 2b 3b, Gabriel Macan 2c, Patricija Pospiš 
3a, Maja Risek 3c 4c, Adam Bistrović 4a, Lana 
Šalković 4b, Adrijana Draganić 5a, Luka Ceroveč- 
ki 5b, Tin Draganić 6a, Filip Šalković 6b, Borna 
Tušek 7a, Fran Pelin 7b, Karla Kristiana Ferk 8b i 
Luka Draganić 8b. 


Proljeće u 2021. 


Možda se i proljeće virusa boji 

: panegdje zatvoreno s maskom stoji. 
Zovem ga da konačno dođe 
ida barem dio tuge prođe. 


Da nam smiješak na lice vrati 
 zovo dugo sivilo pozlati. 


: Roko Roca, 7. razred 
OS Side Košutić Radoboj 
Mentorica: Mia Mališ 

Radoboj se 20. svibnja 2021. godi- 
ne na mjesnom groblju oprostio od 
još jednog poznatog sumještanina, 
aktiviste u svim općinskim struk- 
turama , pokretača brojnih akcija 
u svom Orehovcu Radobojskom, 
Jazvinama i u općini kao cjelini. 

Korona je , nažalost, prekinula jed- 
nu zavidnu aktivnost i život čovje- 
ka, Dragutina Gerića, u njegovoj 67. 
godini. Zvanje tehničara u industriji 
građevinskog materijala stekao je 
u Tehničkoj školi Bedekovčina, a 
radni vijek proveo je na mjestu teh- 
nologa u društvenoj i privatnoj fir- 
mii kao samostalni obrtnik. U druš- 
tveno-politička zbivanja uključuje 
se 1980. godine, a u Općini Rado- 
boj aktivno sudjeluje od 2005. godi- 
ne kada postaje član Općinskog 
Poglavarstva, a zatim slijedi niz od 
tri mandata u Općinskom vijeću. 
Četvrti put u Općinsko vijeće Rado- 
boj izabran je na izborima 16. svib- 
nja ove godine, ali na dužnost neće 
moći stupiti, jer ga je u tome spri- 
ječila prerana smrt. Mještani Ore- 
hovca Radobojskog, Jazvina i cijele 
Općine Radoboj Dragutina Gerića 
pamtit će kao vrlo sposobnog orga- 
nizatora, inicijatora i realizatora 
brojnih akcija na poboljšanju života 
ljudi. Slijedeći njegov primjer broj- 
ne mještanke i mještani uključivali 
su se u provođenje aktivnosti koje 
jeoninicirao i pokrenuo. Društveni 
dom u Orehovcu, uređenje promet- 
nica, dječjih igrališta, zapuštenih 
bunara samo su neki od _projeka- 
ta koji bez sudjelovanja Dragutina 
Gerića najvjerojatnije ne bi bili rea- 
lizirani. Bez imalo rezerve može se 
konstatirati da je bio najbolji pred- 
sjednik jednog od Mjesnih odbo- 
ra na području Općine Radoboj. 
Radobojski list zahvalan mu je na 
brojnim člancima i fotografijama 
koje je on pripremio za objavljiva- 
nje kod čega je bila prisutna njego- 
va sklonost poeziji, kojom se i sam 
sporadično bavio. Svoju sposob- 
nost okupljanja ljudi i poticaju da 
sudjeluju u različitim aktivnostima 
dokazivao je kroz članstvo i rad u 
udrugama građana od NK Rado- 
boj do nedavno osnovane Općin- 
ske udruge umirovljenika ,Rado- 
bojsko srce 65+“ Radoboj čiji je bio 
prvi predsjednik. Njegovom smrću 
ostaje velika praznina na mnogim 
područjima djelovanja i teško će to 
biti nadoknadivo. Donator, dobav- 
ljač donacija od mnogih donato- 
ra, od izgradnje Društvenog doma, 
igrala za dječja igrališta, izgradnja 
nadstrešnica, nogometnog _ igrali- 
šta, parkova, javne rasvjete. Sudio- 
nik humanitarnih pomoći, pomo- 

IN MEMORIAM 


Dragutin Gerić 
(1954.-2021.) 


ći građanima oko sanacija šteta 
nastalih klizanjem terena, pomo- 
ći vezanih uz socijalno ugroženim 
osobama: to je bio Dragutin Gerić. 
Općina Radoboj, mnogobrojni 
suradnici i prijatelji Dragutina Geri- 
ća ponosni su što su s njim suradi- 
vali, na svemu mu zahvaljuju i osta- 
jeim u trajnoj uspomeni. 


KOKOX 


Zagorje tak imam te rad 


Najljepšu popevku 
ja tebe sem speval 
najrajše o tebi 
navek bi sneval, 


mladosti cajte 
sem tebi ostavil 
vse kaj mi je drage 
vu tebi napravil. 


Vre Zagorje moje tak imam te rad 
Vse brege zelene , gorice, ves sad 
Za nikaj na svetu ja nebi te dal 

I nigdar zbog tega nebu mi žal. 


Još jenkrat gda moral 
bi živet življenje 

s tobom nazaj 

vse bile bi senje, 


srce bi znale 

kaj treba včiniti 
jer drugač vre nebi 
smele ni biti. 


Vre Zagorje moje tak imam te rad 
Bistre potoke, cvetje, tvoj hlad 

Za nikaj na svetu ja nebi te dal 

Tu navek bum ostal 1 s tebom spal. 
Dragutin Gerić 


Ova popevka objavljena je 
prvi put u Radobojskom listu 
25. veljače 2010. 


J m ke m. 
JAVNA USTANOVA ZA UPRAVLJANJE ZAŠTIĆENIM 
DIJELOVIMA PRIRODE KRAPINSKO ZAGORSKE 
ZUPANIJE ORGANIZIRALA DANE ORHIDEJA 


Prekrasni cvjetovi 
uz puteve orhideja 


Zaštitari i ljubitelji prirode tvrde da 
na Strahinjčici raste i cvjeta više od 
30 vrsta orhideja, a da ih samo na 
travnjacima u predjelima Plata i 
Poljana ima 15 vrsta. Javna ustano- 
va za upravljanje zaštićenim dijelo- 
vima prirode Krapinsko - zagorske 
županije, koja ima sjedište u Rado- 
boju ustanovila je zbog toga mani- 
festaciju ,Dani orhideja“. U vrijeme 
cvatnje orhideja ,Putevima orhide- 
ja“ znao je krenuti veliki broj zalju- 
bljenika u prirodu, no ove godine 
zbog poštivanja epidemioloških 
mjera u subotu 15. svibnja u pro- 
matranje orhideja krenulo je samo 
dvadesetak sudionika. Krećući se 
Planinarsko - poučnom stazom 
»Putovima orhideja“ oni su uživali 
u razgledavanju orhideja u cvatu, te 
ostalog šumskog bilja. Orhideje su 
strogo zaštićena vrsta i zabranjeno 
ih je brati, uništavati ili iskapati. Veli- 
ko zadovoljstvo je promatrati ih u 
prirodnom staništu i za uspomenu 

PRVENSTVO U ŽUPANIJSKIM NOGOMETNIM LIGAMA 


RADOBOJSKI PIONIRI 
I ZAGICI KOLO VODE 


LJETNO RADNO VRIJEME 


Reciklažnog dvorišta u Krapini 


Od sredine svibnja Reciklažno dvorište 
u Krapini na adresi Bobovje 52 F radi po 
novom ljetnom radnom vremenu. Prila- 


godbom radnog vremena reciklažnog dvo- 


rišta omogućava se prihvat otpada u vrije- 
me kada to korisnicima najviše odgovara. 


NOVO RADNO VRIJEME RECIKLAŽNOG 
DVORIŠTA: 

* ponedjeljkom, utorkom, srijedom i pet- 
kom od 13 do 20 sati 

+ četvrtkom od 8 do 15 sati 

+ subotom od 8 do 13 sati 

Otpad se ne zaprima za vrijeme dnevne 
pauze (tijekom jutarnje smjene od 10 do 
10,30 i popodne od 15 do 15,30 sati. 


a reciklažnom dvorištu građani mogu 
odložiti: papir, plastiku, metale, staklo, 
tekstil, glomazni otpad, električnu i 
elektroničku opremu, baterije i akumu- 
latore, jestiva ulja i masti, boje, ljepila, 
smole, biootpad, deterdžente, lijekove, 
građevinski otpad koji nastaje održava- 
njem i manjim popravcima koje obavlja 
sam vlasnik u kućanstvu u propisanoj 
količini. 

Također se preuzima i problematični 
otpad, te tiskarski toneri, stare gume 

i oštri predmeti. Pravo na besplatno 
odlaganje sortiranih vrsta otpada imaju 
fizičke osobe s područja Grada Krapine 
te općina; Đurmanec, Jesenje, Petrov- 


akon odigrane četiri utakmice pro- 
ljetnog dijela natjecanja u okviru GRU- 
PE ,D“ Pioniri NK Radoboj imaju gol 
razliku 28:0 i nalaze se na vrhu tablice. 
išta manje nisu vrijedni ni Zagići, koji 
su doduše doživjeli prvi poraz, ali vode 
sa sedam bodova prednosti u GRU- 
PI ,B“. Evo rezultata koje su ostvarile 
radobojske ekipe u travnju: 


JUNIORI: GRUPA ,,B“ 


MLAĐI PIONIRI GRUPA ,,C“ 

5. kolo: Radoboj - Sloga T:2 
6. kolo: Stubica - Radoboj 0:1 
T. kolo: Radoboj - M. gubec 3:1 
9. kolo: Radoboj - Tondach 6:3 
10. kolo: Rudar (DZ) - Radoboj 3:1 
11. kolo: Radoboj - Mladost (Z) 0:4 
lađi pioniri zauzimaju treće mjesto. 


LIMAČI ,,A“ 
13. kolo: Tondach - Radoboj 


NEDJELJOM I PRAZNIKOM 
RECIKLAŽNO DVORIŠTE NE RADI 


sko i Radoboj uz predočenje osobne 
iskaznice. 


14. kolo: Radoboj - Ivančica 
15. kolo: Radoboj - Lobor 


2:0 
4:6 14. kolo: Radoboj - Oroslavje 2:1 
6:0 5:0 
16. kolo: Gaj - Radoboj 312 
oil 
1:1 
0 
3 


15. kolo: Pregrada - Radoboj 
16. kolo: Radoboj - Zagorec (KR) 0:3 
Za sada su Limači na sedmom mjestu 


17. kolo: Radoboj - Inkop 


POBOLJŠAJMO EKOLOŠKU SVIJEST | ZAŠTITIMO OKOLIŠ, | | : : 
8. kolo: Oštrc - Radoboj 


NOVI JE REALIZIRANI PROJEKT U OPĆINI RADOBOJ 


19. kolo: Radoboj - Golubovec 15 0 ZAGIĆI »B“ 
20. kolo: Sloga - Radoboj 13 10. kolo: Radoboj - Ivančica 3:0 
KONTEJNERI ZA OTPAD U ji Podni E roje TI. kolo: Stubica - Radoboj 2:3 
na prvenstvene tablice, a David 12. kolo: Radoboj - Tondach 3:1 
OBLIKU DUPINA, MEDE 1 ZAPCA Švaljek je prvi na listi strijelaca s 30 13. kolo: Oroslavje - Radoboj 4:3 


pa 2 pogodaka. Zagići su na prvom mjestu, a Patrik 
POKLONJENI DJECJEM VRTICU Sajko je drugi golgeters 30 zgoditaka 
< dia ; Pore KADETI: GRUPA ,,A“ 
No elo aa: Te Be MA za om Rado- | 12. kolo: Stubica - Radoboj 0:0 VETERANI ,,A“ 
a PJ API e Po o o I 13. kolo: Tondach - Radoboj 51 16. kolo: Stubica - Radoboj 0:0 
o nabavi tri posebno dizajnirana spremnika za odvajanje otpada koji su dodijeljeni : : : 

Dječi aaa oi ' ' : ' 4. kolo: Radoboj - Pregrada 0:4 18. kolo: M. Gubec - Radoboj 2:3 
ječjem vrtiću ,Škrinjica“. Namjera je, da se najmlađi upoznaju s potrebom odvaja- . pra : ' ' : : ' 
nja otpada i zaštitom okoliša. Spremnici u obliku dupina, mede i žapca služit će tako i, kolo: Gaj - Radoboj 2:0. 19.kolo: Radoboj - Oroslavje 1:2 
djeci u vrtiću, da uz igru i zabavu stječu saznanja o potrebi razvrstavanja otpada i 6. kolo: Radoboj - Zagorec (KR) 1:0 21.kolo: Radoboj - Zagorec (KR) 0:4 
ako pridonose zaštiti prirode i čuvanja svojeg i zdravlja drugih ljudi. Općina Radoboj | 17. kolo: Rudar (DZ) - Radoboj 6:0 22. kolo: Jedinstvo - Radoboj 0:2 

među prvim je jedinicama lokalne samouprave shvatila potrebu zbrinjavanja otpada, | 18. kolo: Radoboj - Jedinstvo 3:2 Veterani trenutno drže peto mjesto. 


pa je tako još 2009. godine počela s akcijom postavljanja Zelenih otoka na kojima 

su postavljeni spremnici za odlaganje različitih vrsta otpada. Ukupno ih je do danas 
postavljeno devet, a došlo je i vrijeme da se neki od njih ponovo urede, poprave i 
obnove postavljanjem novih kontejnera. Obnova Zelenih otoka započela je u Rado- 
boju, kod OŠ ,Side Košutić“, u Bregima Radobojskim i kod zaselka Miljani. Planirana 
je obnova metalnih konstrukcija kao i cjelokupne drvene oplate. U sklopu objavlje- 
nog javnog natječaja za nabavu spremnika za odvojeno prikupljanje otpada kojeg je 
objavio Fond za zaštitu okoliša i energetsku učinkovitost Općina Radoboj osigurala 

je nabavu 20 novih spremnika, koji će biti postavljeni na Zelenim otocima. Nabava 

je financirana iz EU fonda u iznosu od 85 % vrijednosti, a preostali iznos osigurala je 
Općina. Pored toga osigurana je nabava 842 žute posude volumena 120 litara i 50 
posuda volumena 240 litara u koje će domaćinstva odlagati plastiku. Sada se plastika 
i papir odlažu zajedno u plave posude, a slijedi odvojeno odlaganje navedenih sekun- 
darnih sirovina. Tako će Općina Radoboj osigurati provedbu zakonske obveze gospo- 
darenja otpadom u skladu s načelima održivog razvoja i zaštite okoliša. 


Kadeti zauzimaju 7. mjesto. 


PIONIRI: GRUPA ,,D“ 

5. kolo: Radoboj - Omladinac 
T. kolo: Radoboj - Inkop 15: 
8. kolo: Mladost (B) - Radoboj 

9. kolo: Radoboj - Ivančica 

10. kolo: Radoboj - M. Gubec 
Pioniri su vodeći na tablici: Nikola 
Ferk i Niko Kovač Goda dijele 3. 
mjesto na tablici strijelaca s po 10 
postignutih golova. 

Radoboj 8, 49232 Radoboj 
tel: (049) 349 110 Fax: (049) 349 109 

dupina, mede i žapca 


Replika okamine lista vinove loze, koji je proslavio Radoboj 


OKAMINA LISTA VINOVE LOZE, STAROSTI IZMEĐU 121 14 MILIJUNA GODINA 
PRONAĐENA U RADOBOJU PRENIJELA IME RADBOA SIROM SVIJETA 


Završena prva faza projekta 


<Hiža vinove loze“ 


U Radoboju je pored brojnih drugih fosilnih 
ostataka u naslagama lapora u 19. stoljeću 
pronađen 1 otisak lista vinove loze. Stručnja- 
ci su procijenili da se radi o okameni staroj 
između 12 do 14 milijuna godina, a nalaz je 
završio u Prirodoslovnom muzeju u Zagre- 
bu. Radoboj je tako postao poznat u svjet- 
skim znanstvenim krugovima, jer je to naj- 
stariji okamenjeni list vinove loze na svijetu 
i s tom činjenicom trebamo biti ponosni. To 
je bila 1 misao vodilja koja je dovela do adap- 
tacije stare zgrade učiteljskih stavova u Hižu 
vinove loze 1 da Radoboj postane još jednom 
zanimljiv za široku javnost. U petak 7. svib- 
nja 2021. upriličena je prigodna svečanost 
uz označavanje završetka prve faze u kojoj 
je dovršen građevinski dio radova i obavlje- 
no djelomično opremanje objekta. Govoreći 
prigodom obilježavanja završetka prve faze 
projekta Hiže vinove loze, općinski načel- 
nik, Anđelko Topolovec uz ostalo naglasio je: 
- Radi se o interpretacijskom centru u kojem 
dominira predmet po kojem smo najpozna- 
tiji u svijetu, a to je okamina vinove loze, 
starosti 12 do 14 milijuna godina. Ono što 
je najvažnije jest da smo revitalizirali cije- 
li ovaj prostor, u kojem je Hiža vinove loze, 
Muzej Radboa i Centar za prirodu ,,Zagor- 
je“. Sve su to bile derutne i ruševne zgrade, 
a kroz projekte koje smo realizirali imamo 
ukras ovog dijela centra Radoboja s hvale- 


Anđelko Topolovec na otvaranju Hiže 


Ivana Hazulin Pospiš i detalj s otvorenja izložbe 
NKA mm m 


vrijednim sadržajima koji prezentiraju našu 
bogatu povijest i prirodne ljepote.“ U realiza- 
ciju projekta Hiža vinove loze uloženo je 2,7 
milijuna kuna, završeni su građevinski rado- 


Vi i nabavljena oprema. Slijedi druga faza 
koja obuhvaća opremanje degustacijskog 
centra vina, domaćih vinara. Sva potrebna 
dokumentacija je spremna 1 slijedi prijav- 
ljivanje na natječaj za dobivanje potrebnih 
sredstava. - U ovom prostoru može se vidje- 
ti kako se nekad obrađivao vinograd 1 kulti- 
viralo vino, koja se oprema koristila, kakve 
su se čaše i vrčevi upotrebljavali prilikom 
pijenja vina i kako su se obilježavali vinski 
blagdani Vincekovo 1 Martinje. Sve to posve- 
ćeno je grožđu, vinu i ostalim proizvodima 
od grožda, a slike koje to prikazuju, zahva- 
ljujući Likovnoj udruzi Fortuna - ART osta- 
ju u našem vlasništvu, rekla je ravnateljica 
Muzeja Radboa, Ivana Hazulin Pospiš. Hiža 
vinove loze zamišljena je kao interpretacijski 
centar, gdje će posjetitelji imati mogućnost 
kvalitetne prezentacije kulturno - povijesnih 
i prirodnih znamenitosti naše općine, te mje- 
sto gdje će se nuditi turistički i gastronom- 
ski sadržaji. Otvaranjem Hiže povećavaju se 
turistički sadržaji i interes za Radoboj. Hiža 
vinove loze ima četiri tematske cjeline počev- 
šiod Bacchusa i povijesti vinove loze vezane 
uz stare civilizacije, od Egipta, Grčke i Rima 
do Ilirike, zatim cjelinu o autohtonoj sorti 
vinove loze ,,Staroj bjelini“ i običajima veza- 
nim uz vino i vinske svece, treća cjelina je u 
znaku bilikuma, a četvrta se odnosi na proi- 
zvode od grožđa 1 vina. 


